Številka: 410-704/2020

Datum: 8. 10. 2020

Mestni svet

Mestne občine Ptuj

|  |  |
| --- | --- |
| **ZADEVA:** | Predlog za obravnavo na 19. redni seji Mestnega sveta Mestne občine Ptuj |
|  |  |
| **NASLOV:** | **Predlog Sklepa o potrditvi spremembe Načrta razvojnega programa (NRP) »Ureditev površin za kolesarje na Rogozniški cesti«** |
|  |  |
| **PRIPRAVIL:** | Oddelek za gospodarske dejavnostiElena Zupanc, višja svetovalka; Tina Zamuda, višja svetovalka |
|  |  |
| **PRAVNA** **PODLAGA:** | 23. člen Statuta Mestne občine Ptuj (Uradni vestnik Mestne občine Ptuj, št. 9/07) in 76. člen Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15, 9/17 in 7/19) |
| **POROČEVALEC:** | Andrej Trunk, vodja Oddelka za gospodarske dejavnosti |
|  |  |
| **PRISTOJNO****DELOVNO TELO:** | Odbor za finance, Odbor za okolje in prostor ter gospodarsko infrastrukturo, Odbor za gospodarstvo |
|  |  |
| **PREDLOG SKLEPA:** | Mestni svet Mestne občine Ptuj sprejme predlog Sklepa o potrditvi spremembe Načrta razvojnega programa (NRP) »Ureditev površin za kolesarje na Rogozniški cesti« v predloženem besedilu. |

Nuška Gajšek

županja

Priloge:

* Načrt razvojnega programa (NRP) »Ureditev površin za kolesarje na Rogozniški cesti«
* Predlog Sklepa o potrditvi spremembe Načrta razvojnega programa (NRP) »Ureditev površin za kolesarje na Rogozniški cesti«

 PREDLOG

oktober 2020

Na podlagi prvega odstavka 8. člena Odloka o proračunu Mestne občine Ptuj za leto 2020 (Uradni vestnik Mestne občine Ptuj, št. 16/19 in 6/20) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_ seji, dne \_\_\_\_\_\_\_\_\_\_\_, sprejel naslednji

**SKLEP**

**O POTRDITVI SPREMEMBE NAČRTA RAZVOJNEGA PROGRAMA (NRP) »UREDITEV POVRŠIN ZA KOLESARJE NA ROGOZNIŠKI CESTI«**

**1.**

Mestni svet Mestne občine Ptuj potrjuje spremembo Načrta razvojnega programa (NRP) »Ureditev površin za kolesarje na Rogozniški cesti«.

**2.**

Projekt je financiran s sredstvi Kohezijskega sklada, Ministrstva za infrastrukturo ter sredstvi proračuna Mestne občine Ptuj.

**3.**

Ta sklep začne veljati z dnem sprejema na Mestnem svetu Mestne občine Ptuj.

Številka: 410-704/2020

Datum:

**Obrazložitev:**

Mestna občina Ptuj se je s projektom Ureditev površin za kolesarje na Rogozniški cesti prijavila v letu 2019 na 2. Javno povabilo k predložitvi vlog za sofinanciranje operacij trajnostne mobilnosti z mehanizmom CTN (sofinanciranje s sredstvi kohezijskega sklada) v okviru »Operativnega programa Evropske kohezijske politike za obdobje 2014-2020«, 4. prednostne osi »Trajnostna raba in proizvodnja energije ter pametna omrežja«, tematskega cilja 4 »Podpora prehodu na nizkoogljično gospodarstvo v vseh sektorjih«, Prednostne naložbe 4.4 »Spodbujanje nizkoogljičnih strategij za vse vrste območij, zlasti za urbana območja, vključno s spodbujanjem trajnostne multimodalne urbane mobilnosti in ustreznimi omilitvenimi ukrepi«. ZMOS kot posredniški organ je s Sklepom skupščine št. 0320-1/2020-3, z dne 14. 2. 2020 potrdil projekt, zato investitorka Mestna občina Ptuj nadaljuje s prijavo na 2. fazo neposredne potrditve operacij pri posredniškem organu Ministrstvo za infrastrukturo, za kar pa potrebuje potrjen investicijski program. Rok za oddajo projekta na 2. fazo je 19. 10. 2020.

Investitorka Mestna občina Ptuj bo pristopila k ureditvi površin za kolesarje na Rogozniški cesti v skupni dolžini 1.520 m, s čimer bo zagotovljena neprekinjena kolesarska povezava med Dornavsko in Ormoško cesto.

Na delu Rogozniške ceste ni urejenih kolesarskih površin in javne razsvetljave. Prekinjena je linija kolesarske povezave med Dornavsko in Ormoško cesto. Navedeno z vidika varnosti udeležencev v prometu predstavlja oviro in nevarnost.

**Operativni cilji investicije so:**

* Vzpostavitev kolesarske povezave na Rogozniški cesti z navezavo na Dornavsko cesto na eni strani in na Ormoško cesto na drugi strani v dolžini 1.520 m.
* Izvedba brvi preko potoka Grajena.
* Postavitev urbane opreme.
* Ureditev odvodnjavanja.
* Ureditev javne razsvetljave.

Vrednost investicijskega projekta oz. višina investicijskih stroškov z DDV znaša po tekočih cenah 637.604,50 EUR. V skladu s Smernicami za umeščanje kolesarske infrastrukture v urbanih območjih, znaša višina upravičenih stroškov 522.626,64 EUR ter višina neupravičenih stroškov 114.977,86 EUR.

|  |  |  |  |  |  |
| --- | --- | --- | --- | --- | --- |
| **Viri financiranja** | **2020** | **2021** | **2022** | **Skupaj** | **Delež (%)** |
| Kohezijski sklad | 0,00 | 0,00 | 377.597,75 | **377.597,75** | 59,22 |
| Ministrstvo za infrastrukturo | 0,00 | 0,00 | 66.634,90 | **66.634,90** | 10,45 |
| Mestna občina Ptuj | 25.000,00 | 20.740,00 | 147.631,85 | **193.371,85** | 30,33 |
| **Skupaj** | **25.000,00** | **20.740,00** | **591.864,50** | **637.604,50** | **100,00** |

Mestna občina Ptuj bo pridobila nepovratna sredstva EU iz mehanizma CTN PN 4.4., in sicer 85 % upravičenih stroškov investicije, kar znaša 444.232,65 EUR (od tega 85% Kohezijski sklad ter 15 % udeležba Ministrstva za infrastrukturo). Preostale stroške (15 % upravičenih stroškov, DDV in neupravičene stroške) bo zagotovila Mestna občina Ptuj iz proračuna v višini 193.371,85 EUR.

Investicija je vodena v Načrtu razvojnih programov 2020-2023 pod OB096-19-0021 Ureditev površin za kolesarje na Rogozniški cesti. Sredstva so zagotovljena na proračunski postavki 6593. S sprejemom proračuna za leto 2021 bomo uskladili Načrt razvojnih programov z viri in višino financiranja.

Mestnemu svetu Mestne občine Ptuj predlagam, da predloženi dokument obravnava in sprejme predlagani sklep.

Pripravili:

Elena Zupanc

Tina Zamuda

Nuška Gajšek

 županja